निन क्वान कोन्बारि म्हान्बामुला !

Bounhome Khensonema

Aphisith Souphavongtay

तिनि, लोप्खाङरि निनला गिक्छा रे हिन्ना । तर थेसे ह्राङला क्वान ह्राङसेन क्वान्बारि आखाम ।

थे ह्रोलाबाला लागिरि ह्राङला आमा मुबारि ह्यार्सि निला ।

‘आमा, ङादा क्वान क्वान्सि पिन्बारि ह्रो लासि पिन्ना ?’ निनसे ङ्योइजि । ‘कान स्होसि जिन्बा लिच्छा ङाइ ह्रो लासि पिन्ना ।’ आमासे पाङजि ।

निन ह्रो लाबा स्ह्यान्दो खालाइ म्हाइबारि फिर्केप ह्यार्सि निला ।

‘आपा, ङादा क्वान क्वान्सि पिन्बारि ह्रो लासि पिन्ना ?’ निनसे ङ्योइजि । ‘हाङसाकादेदा चाबा स्हे पिन्बा लिच्छा एदा ह्रो लासेला मुला ।’ आबासे सुङजि ।

‘आखे, ङादा क्वान क्वान्सि पिन्बारि ह्रो लासि पिन्ना ?’ निनसे ङ्योइजि । ‘ङा म्राङरि म्हेदा बोर्सि निबान मुला । याइसि खासि, एदा ह्रो लासेला मुला ।’ आखेसे सुङजि ।

‘माम, ङादा क्वान क्वान्सि पिन्बारि ह्रो लासि पिन्ना ?’ निनसे मामदा ङ्योइजि । ‘ह्रेच्छागि ङा म्हेन्दो ह्वाराला बाकादे सफा लासि जिन्ना लाला, थेलिच्छा ङाइ एदा ह्रो लासेला मुला ।’ मामसे जवाफ पिन्स्ह्यु मुला ।

लाह ज्योज्यो, ङादा क्वान क्वान्सि पिन्बारि ह्रो लासि पिन्ना ?’ निनसे ङ्योइजि । ‘ङा इनारग्याम क्युइ तात्बान मुला, चु जिन्बा लिच्छा एदा ह्रो लासेला मुला ।’

निन दुङाल ताबान सोचाब लाला, खालाइनोन ङादा ह्रो आलाबा ।

म्होकोन म्हिकादे ल्हानान ब्यस्त मुला ।

निन ह्राङसेन थेला क्वान क्वान्बा निर्णय लाला । ङ्हाच्छा, चु न्हाङसुन–थोसुन हिन्ना । थेराङ हिन्साम लिच्छाला ङ्हाच्छा हिन्ना !

थेन थेलिच्छा निनसे ह्राङला स्होन्बो ह्राङसेन क्वान्बारि बाङ लाला ।

निनासे म्हेलुङरि च्याला धत्तेरिका ! थेला क्वान क्वान्बा म्होकोन आडिक्पा मुला !

थेला दिमथेमेसे थेदा म्राङला थेन नेत्ला । ‘ङाइ ह्रो लासि पिन्ना ।’ आमासे पाङला ‘एदा ङानि नोन ह्रो लाला ।’ लाह ज्योज्यो थेन आबासे सुङजि ।’

दारेम लिच्छारि निन लोप्खाङ निबारि तयार ताला । गिक्छा रे ज्याबा तागाइ, निन !

चु छ्योइ All Children Reading: A Grand Challenge for Development (ACR GCD) Founding Partners (the United States Agency for International Development [USAID], World Vision थेन Australian Government), होत्छेम Global Book Alliance से रोलासि छिपा हिन्ना। चु छ्योइ The Asia Foundation से छिपा हिन्ना । चुसे ACR GCD Founding Partners वा Global Book Allianceला तामगादे पुइतोबाला आरे । चुरि अनुवाद वा अनुकुलन लामा आडिक्पा वा आतोबा तामजुगु मुसाम ACR GCD ला आहिन बसि गोतोला। होत्छेम तिकाइ न्होङ्बा वा आडिक्पा मुसाइ नोन ACR GCD ला आहिन बिसि गोतोला ।

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Nin Wants to Get Dressed, Author: Bounhome Khensonema . Illustrator: Aphisith Souphavongtay. Published by Room to Read, https://storyweaver.org.in/stories/34929-nin-hian-nungkheuong © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Buddha yonjan lama and Sajana Gole Tamang